**TÁJÉKOZTATÓ**

**Az egészségügyi felsőfokú szakirányú szakképzési rendszerről**

**2017.**

***Az egészségügyi felsőfokú szakirányú szakmai képzést a 162/2015. (VI.30.) Kormányrendelet, (továbbiakban Kr.)****,* ***a 16/2010. (IV.15.) EüM rendelet*** *(a továbbiakban: R.)****, valamint a 22/2012. (IX.14.) EMMI rendelet szabályozza.***

***A szakképzésre vonatkozó valamennyi információ megtalálható a kar honlapján (***[**semmelweis-egyetem.hu/aok**](http://www.sote.hu) ***– Dékáni Hivatal – szakorvosképzés – Tájékoztató a szakképzésről – Tájékoztató a felsőfokú szakirányú szakképzési rendszerbe történő jelentkezésekről).***

A Kr. 3.§ (1) bekezdése értelmében „A szakképzésben jelöltként hazai felsőoktatási intézmény által kiadott vagy honosított, vagy külföldi bizonyítványok és oklevelek elismertetéséről szóló törvény szerint elismert, az adott szakképesítés megszerzéséhez megfelelő végzettséget igazoló oklevéllel rendelkező, a szakképzésre az egyetemmel szakképzési megállapodást létesített személy vehet részt.”

A szakképzés a 2015 évtől: a) támogatott szakképzésként

- rezidensi rendszer

 b) költségtérítéses formában történhet.

A 2017. tanév támogatott és költségtérítéses szakképzésre vonatkozó keretszámok és a hiányszakmák köre megtalálhatóak a kar honlapján.

A támogatott szakképzés nyelve a magyar.

**Háziorvosi rendszer**

A támogatott háziorvosi szakképzésben az első szakorvosi képzésben részt vevők az e rendelet alapján meghatározott keretszámok erejéig az **ÁEEK által közalkalmazotti jogviszonyban** foglalkoztatott jelöltek vehetnek részt

**1. Rendszerbevételi eljárás**

* 1. **2017. szeptember 30. -** A Jelentkezési lap és mellékleteinek benyújtási határideje**.**

**Meghallgatás időpontja: 2017. október 24.**

A háziorvosi állások betöltésére a R-ben meghatározott rendszerbevételi eljárás keretében kerül sor.

A rendszerbevételi eljárás szakmai anyaga az egyetemi képzés alatt oktatott szakma specifikus tantárgyak ismeretanyaga.

**2. Rendszerbevételi pontszám**

A rendszerbevételi eljárásban meghirdetett álláshelyekre **jelentkezők sorrendjét a rendszerbevételi pontszám határozza meg**.

1. **az egyetemi képzés során elért tanulmányi eredmények alapján számított tanulmányi pontok** **(maximum 70 pont)**

A 16/2010. EüM rendelet 4. § (4) bekezdés értelmében a tanulmányi pontszám a következő részpontszámok összege:

aa) a szigorlati tantárgyak érdemjegyei átlagának hatszorosa

ab) az adott szakhoz kapcsolódó öt szakma specifikus tantárgy 1,2-del súlyozott érdemjegyeinek összege és

ac) az egyetemi záróvizsga 2,0-del súlyozott érdemjegye.

1. **az egyetem által lefolytatott személyes meghallgatás során elért pontok (legfeljebb 30 pont)**

A felvételi elbeszélgetés során értékelendő szempontok

1. Stratégiai (analitikus, koncepcionális) gondolkodás
2. Betegekkel való kommunikáció
3. Teljesítményorientáció/motiváció
4. Mások megértése (empátia)
5. Csapatmunka, együttműködés
6. Kezdeményezőkészség (kreativitás, innováció)
7. Szakmai ismeretek alkalmazása
8. Integritás
9. Problémamegoldás
10. Betegorientáltság
11. Felelősségtudat
12. Teljesítménymotiváció
13. Hivatástudat
14. Multikulturális ismeretek

**c) többletpontok (legfeljebb 10 pont)**

**Ph.D. fokozatért 10 pont**

**A 16/2010. (IV. 15) EüM rendelet 4. § (2) bekezdés a) pontja szerinti, egyetemi képzés alatt végzett tudományos tevékenységért:**

1. Helyi Tudományos Diákköri (a továbbiakban: TDK)

Konferencián tartott elsőszerzős előadás 2 pont

2. Helyi TDK Konferencián tartott társszerzős előadás 1 pont

3. Országos Tudományos Diákköri Konferencián

(a továbbiakban: OTDK Konferencia) tartott elsőszerzős előadás 3 pont

4. OTDK Konferencián tartott társszerzős előadás 2 pont

5. Tudományos kongresszuson tartott elsőszerzős előadás,

bemutatott poszter 3 pont

6. Tudományos kongresszuson tartott társszerzős előadás,

bemutatott poszter 2 pont

7. TDK elsőszerzős pályamunka 4 pont

8. TDK társszerzős pályamunka 2 pont

9. Szakspecifikus diplomamunka 2 pont

10. Demonstrátorság az adott szakból évente 1 pont

11. Tudományos elsőszerzős közlemény 5 pont

12. Tudományos társszerzős közlemény 3 pont

13. Szakspecifikus tanulmányi verseny 1-3. helyezés 2 pont

14. Szakspecifikus választható kurzus teljesítése (maximum 4 pont) 1 pont

**Nyelvvizsgáért (a diplomakiadási feltételen túl)**

15. középfok „C” típus, felsőfok „A” vagy „B” típus 2 pont

16. felsőfok „C” típus, vagy orvosi szakfordítói diploma 3 pont

17. Orvosi munkavégzés az adott szakon évente 2 pont

18. Mentőtiszti, egészségügyi területen legalább 1 hónap

időtartamú munkavégzés hónaponként (maximum 3 pont) 1 pont

19. A felsőoktatási intézmény által igazolt korábbi szakmai

kapcsolat (a munkáltatónál végzett nem egészségügyi munka,

adatok feldolgozása tudományos tevékenységben stb.) 2 pont

Az egyetem a rendszerbevételi eljárás eredményéről annak lefolytatását követő öt munkanapon belül értesíti a jelentkezőt.

**A felvételt nyert rezidens 5 munkanapon belül (postai úton, e-mailben:** **takács.eva@med.semmelweis-univ.hu****) írásban értesíti az egyetemet, hogy az elnyert állást be kívánja-e tölteni.**

**Szerződések**

**1. Munkavégzésre irányuló szerződés**

5. § (1) A szakképzés teljesítése érdekében

a) a támogatott szakképzés keretében a rezidens az ÁEEK-val közalkalmazotti jogviszonyt létesít

A háziorvostan álláshelyet elnyert **jelölttel az ÁEEK, mint munkáltató** a szakképzés teljes időtartamára **munkavégzésre irányuló közalkalmazotti jogviszonyt létesít**.

**2. Szakképzési szerződés**

A háziorvostan szakképzésben részt vevők elsődleges képzőhelye az ÁEEK által kijelölt valamely egyetem.

Az R. alapján:

A Szakképzési megállapodás megkötését a támogatott szakképzésben résztvevő rezidens **10 napon belül** köteles kezdeményezni az ÁEEK-val megkötött közalkalmazotti jogviszony létrejöttét követően. (R. 4.§ és 5.§)

**A háziorvos álláshelyen** alkalmazást nyert és azt betöltő **jelölt szakképzési szerződést köt** a **felsőoktatási intézménnyel**, ami szakképzési jogviszonyt keletkeztet. A szakképzés kezdő időpontja adott év november 1-je.

Az ebben foglaltak értelmében – többek között – a felsőoktatási intézmény felel a szakképzési program végrehajtásáért, a jelölt pedig részt vesz a szakképzésben és teljesíti a jogszabály által előírt szakképzési programot.

**Figyelem!**

A szakképzéssel kapcsolatos teljes körű, mindenre kiterjedő és részletes tájékozódás érdekében mindenképpen javasolom, hogy **a jelen tájékoztató első bekezdésében foglalt jogszabályokat szíveskedjenek előzetesen áttekinteni**.

**Dr. Bereczki Dániel s.k.**

szakképzési oktatásért felelős

dékánhelyettes